ભાજપનાં જ દલિત કાર્યકરો કહે છે કે, એસ. સી. -એસ. ટી. એક્ટને નબળો પાડવાની સુપ્રીમ કોર્ટની ચેષ્ઠા અને એ સામે પક્ષની નેતાગીરીના મૌન વિરુદ્ધ પક્ષના દલિતોમાં જ ઉકળતા ચરુ જેવી સ્થિતિ છે, એટલે એ જાણીને પક્ષના આદેશથી બંધ વિરુદ્ધ ઠરાવ પસાર કરવાની થયેલી કાર્યવાહી એ તો દલિતોને દલિતો સામે ભીડવવા ચાલ-રૂપ છે, જો બંધનો વિરોધ જ કરવો હોય તો અનુસૂચિત મોરચાને કેમ હાથો બનાવાય છે, શા માટે ગુજરાત ભાજપની નેતાગીરી આવો ઠરાવ પસાર કરતો નથી, વાસ્તવમાં તો કાયદો ઢીલો પાડવા અંગે પક્ષની નેતાગીરીના અક્ષમ્ય વલણ તેમજ ગુજરાત ભાજપના દલિત સાંસદો-ધારાસભ્યોની ચૂપકીદી સામે પક્ષના દલિતોમાં ભારોભાર અસંતોષ પ્રવર્તી રહ્યો છે, જે બંધના એલાન વખતે સમર્થનના રૂપમાં જોવા મળશે જ, એમ સૂત્રો જણાવી રહ્યાં છે.